Fakkeenyaaf qaamni tokko yoo holqa kana keessa seene wanta qaama sanaan ala jiru dursee waan socha’uuf wanta gara fulduraatti ta’uuf jiru dursee arguu danda’a jedhamee yaadama. Qaama kana keessatti yaadni “time travel” jedhu ni hojjataa? Kan jedhu gaaffii kaasuun isaa hin oolu, deebii isaas isiniifan dhiisa. waan holqa gurraacha adda taasisu keessaa inni tokko qaamni kun humna harkisa giraaviitii guddaa ta’e waan qabaniif wantoota ofitti harkisuun erga wantooni kun keessa seenuun “event horizon” yoo ga’an gara alaatti bahuu hindanda’an. Amma yeroo kanaatti saayintiistoonni waa’ee keessa holqa kanaa hin beekin haafaniyyuu malee beekumsa herregaafi fiziiksii isaanitti fayyadamuun wanta keessa qaama kanaatti ta’u raaguu danda’aniiru. Akka yaada isaaniittis kutaan holqa kanaa (handhuura ) isaa irratti iddoo “singularity” jedhamutti wantoonni hundi qeenxee akka ta’aniifi yeroon yeroo itti dhaabatudha. Akkasumas bakka kanatti seerri nuti fiziksii keessatti beeknu yeroo itti hindalagneedha.